**HORTOBÁGY KÖZSÉG  *2*. sz. napirend**

**POLGÁRMESTERÉTŐL**

**E L Ő T E R J E S Z T É S**

(a 2020. december 15-i polgármesteri döntéshez)

**Tárgy:** Döntés folyószámlahitel/likvidhitelkeret megújításáról

A képviselő-testület 130/2019. (XI.26.) Hö. határozatában arról döntött, hogy az OTP Bank Nyrt-től 7.000.000, - Ft összegű, 1 éven belüli futamidejű, folyószámlahitel/likvidhitelt vesz igénybe, melynek lejárata 2020. december 31. napja.

A hitelkeret igénybevételére néhányszor szükség volt az elmúlt időszakban, amely visszatörlesztésre is került, ezért jónak látnánk annak jövő évi igénylését is, melyre vonatkozó kérelmet még az idei év folyamán be kell nyújtani a bankhoz, hogy a bírálat megtörténhessen.

A folyószámla hitelkeret szükség esetén biztosítja az adóbevételek és egyéb bevételek beérkezése közötti időszakban az önkormányzat folyamatos finanszírozását, illetve az éven belül megtérülő támogatások megelőlegezésére is alkalmas.

A 2020. évi önkormányzatok bevételeit érintő törvényi változások miatt a 2021. évi bevételek beérkezése közötti időszak finanszírozására szükséges a folyószámlahitel keret összegének 10.000.000.-Ft-ra emelése.

***HATÁROZATI JAVASLAT***

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXX. törvény 107.§- a alapján a következő döntést hozza:

Kinyilvánítja az OTP Bank Nyrt-től 10.000.000, - Ft összegű, 1 éven belüli futamidejű folyószámlahitel/likvidhitel igénybevételét határozza el a 2021. évre vonatkozóan.

A vállalja, hogy a hitelt és járulékait a 2021. évi költségvetésébe betervezi és vállalja a hitel visszafizetését.

Határidő: benyújtásra: 2020. december 15.

 aláírásra: 2020. december 31.

Felelős: Jakab Ádám András polgármester

Hortobágy, 2020. december 15.

Jakab Ádám András polgármester

Az előterjesztést törvényességi szempontból ellenőrizte:

 Dr. Koroknai-Bokor Erzsébet

 kirendeltség-vezető